Xie Siyi

Xie Siyi (, Shantou, 1996ko martxoaren 28a), tranpolin jauzilari txinatarra da. 2020ko Olinpiar Jokoetan urrezko bi domina lortu zituen eta 2024ko Jokoetan berriz izan zen txapelduna. Munduko txapelketatan lau urrezko domina eskuratuak ditu.

 Kirol ibilbidea 
10 metrotako plataforman hasi zen lehiatzen Chen Aisen bikote zuela, baina, 2012an izandako lesio larri baten ondorioz, tranpolin probetan lehiatzea erabaki zuen. 

2015eko Munduko txapelketan, metro bateko tranpolinean, urrea irabazi zuen, eta, taldekako proban, brontzea eskuratu zuen. 2017an, 3 metroko tranpolinean, txapelduna izan zen berriz, eta, jauzi sinkronizatuan, bigarren egin zuen Cao Yuan herrikidearekin batera. Hurrengo urteetan, kide bera izan zuen jauzi sinkronizatuan, eta, 2018ko Munduko Kopan eta 2019ko Munduko Txapelketan, txapeldun izan zen proba bietan.

Tokioko Olinpiar Jokoetan ere, urrezko dominak lortu zituen bakarkako saioan eta sinkronizatuan, oraingoan Wang Zongyuanekin. Bakarkakoan, 85 puntutik gora egin zuen bere sei jauzietan, eta 558,75 puntu eskuratu zituen, errekor olinpiko berria ezarriz.

2024ko Munduko txapelketan zilarrezkoa eskuratu ondoren Parisko Olinpiar Jokoetan berriz izan zen txapeldun olinpikoa.

 Palmaresa 
 Udako Olinpiar Jokoak Txapelketa Domina Kategoria Tokio 2020   3 m tranpolina  3 m sinkronizatua  Paris 2024   3 m tranpolina Munduko txapelketak Txapelketa Domina Kategoria Kazan 2015   1 m tranpolina  Taldekoa Budapest 2017   3 m tranpolina  3 m sinkronizatua Gwangju 2019   3 m tranpolina  3 m sinkronizatua  Doha 2024   3 m tranpolina Munduko Kopak Txapelketa Domina Kategoria Wuhan 2018   3 m tranpolina  3 m sinkronizatua

 Erreferentziak 

 Kanpo estekak 

Kategoria:Txinako tranpolin jauzilariak
Kategoria:2020ko Udako Olinpiar Jokoetako dominadunak
Kategoria:2020ko Udako Olinpiar Jokoetako jauzilariak‎
Kategoria:Olinpiar Jokoetako dominadunak jauzian
Kategoria:Txinako urrezko dominadun olinpikoak
Kategoria:2024ko Udako Olinpiar Jokoetako dominadunak
Kategoria:2024ko Udako Olinpiar Jokoetako jauzilariak